open-index/open-wikipedia-markdown huggingface dataset:
Ομοσπονδία Ποδοσφαίρου Γουινέας

Η **Ομοσπονδία Ποδοσφαίρου Γουινέας** (αγγλικά: *Fédération Guinéenne de Football*, FGF) είναι το όργανο διοίκησης του ποδοσφαίρου στη Γουινέα. Εδρεύει στο Κονακρί. Διοργανώνει εθνικά ερασιτεχνικά και επαγγελματικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Γουινέας.

## Ιστορία
Ο οργανισμός ιδρύθηκε το 1959, ενώ το 1962 προσχώρησε στην Αφρικανική Συνομοσπονδία Ποδοσφαίρου (CAF) και στην Παγκόσμια Ποδοσφαιρική Ομοσπονδία (FIFA).

Τον Νοέμβριο του 2021, οι ποδοσφαιρικές ομοσπονδίες της Γουινέας και του Τσαντ τίθενται υπό την επίβλεψη της FIFA μέχρι το 2022.

Στις 6 Ιανουαρίου 2024, ο Μπούμπα Σαμπίλ εξελέγη πρόεδρος της ομοσπονδίας, αντικαθιστώντας τον Αντόνιο Σουαρέ
## Παραπομπές


## Εξωτερικοί σύνδεσμοι
* 

Κατηγορία:Ποδοσφαιρικές ομοσπονδίες
Κατηγορία:Ποδόσφαιρο στη Γουινέα
Διεθνής

Η λέξη - όρος **Διεθνής** μπορεί ν΄ αναφέρεται:
* Στην Κομμουνιστική Διεθνή
* Στο επαναστατικό διεθνιστικό τραγούδι Η Διεθνής

## Δείτε επίσης
* Σελίδες που ξεκινούν με τη λέξη Διεθνής.
Καστανούλα Ευρυτανίας

*Για οικισμό της Ελλάδας με το ίδιο όνομα δείτε: [[Καστανούλα Αιτωλοακαρνανίας]]*

Η **Καστανούλα** είναι ορεινός οικισμός στον νομό Ευρυτανίας σε υψόμετρο 860 μέτρων. Το χωριό βρίσκεται στις βόρειες πλαγιές του όρους Πλατάνι, νότια του Κρικελιώτη και απέχει 48 χλμ. νότια από το Καρπενήσι. Η παλιά ονομασία του, μέχρι το 1928, ήταν **Σέλιτσα**, που σημαίνει ηλιόλουστη επειδή ήταν κτισμένο σε ξέφωτο του βουνού. Με το ΦΕΚ 81Α-14/05/1928 μετονομάστηκε σε Καστανούλα λόγω των πολλών καστανιών που είναι φυτεμένες στο χωριό. Σύμφωνα με το σχέδιο Καλλικράτης μαζί με τα Ψιανά, τον Άγιο Χαράλαμπο, το Βύθισμα και το Παλαιοχώρι αποτελούν τη τοπική κοινότητα Ψιανών που ανήκει στη δημοτική ενότητα Δομνίστας του Δήμου Καρπενησίου και σύμφωνα με την απογραφή του 2011 έχει πληθυσμό 12 κατοίκους.

## Παραπομπές


Κατηγορία:Χωριά της περιφερειακής ενότητας Ευρυτανίας
Κατηγορία:Δήμος Καρπενησίου
Κατηγορία:Δήμος Δομνίστας
Πρωτάθλημα ποδοσφαίρου Γουινέας

Το **Πρωτάθλημα ποδοσφαίρου Γουινέας** (γαλλικά: *Championnat de Guinée de football*) αποτελεί την ανώτατη εθνική κατηγορία στο σύστημα ποδοσφαιρικών πρωταθλημάτων Γουινέας. Υπεύθυνη για τη διεξαγωγή της διοργάνωσης είναι η Ομοσπονδία Ποδοσφαίρου Γουινέας.

## Ιστορία
Το πρωτάθλημα δημιουργήθηκε το 1965 με πρώτη περίοδο τo 1965–66.

## Παραπομπές


## Εξωτερικοί σύνδεσμοι
* 

Γουινεα
Κατηγορία:Ποδόσφαιρο στη Γουινέα
Γιοχάνες Φέτερ

Ο **Γιοχάνες Φέτερ** (*Johannes Vetter*, γεννήθηκε 26 Μαρτίου 1993) είναι Γερμανός αθλητής του στίβου που αγωνίζεται στον ακοντισμό.

## Ατομικά ρεκόρ
Ο Φέτερ έχει στην κατοχή του το εθνικό ρεκόρ με επίδοση 97,76 μέτρα, σημειώνοντας την δεύτερη καλύτερη επίδοση στην ιστορία του ακοντισμού.

## Μετάλλια και διακρίσεις
Στους Ολυμπιακούς Αγώνες 2016 του Ρίο ντε Τζανέιρο, ο Φέτερ κατατάχθηκε 4ος με επίδοση 85,32 μ, μια ανάσα πριν το βάθρο.

Στο Παγκόσμιο Πρωτάθλημα Στίβου 2017 στο Λονδίνο κατέκτησε το χρυσό μετάλλιο, με επίδοση 89,89 μ. Δύο χρόνια μετά, στον ίδιο θεσμό κατάφερε να κατακτήσει το χάλκινο μετάλλιο.

## Παραπομπές


Κατηγορία:Γερμανοί αθλητές του στίβου
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Παγκόσμιοι πρωταθλητές στίβου 
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Νικητές Diamond League
Πρωτάθλημα ποδοσφαίρου Μάλι

Η **Πρωτάθλημα ποδοσφαίρου Μάλι** (γαλλικά: *Championnat du Mali de football*) αποτελεί την ανώτατη εθνική κατηγορία στο σύστημα ποδοσφαιρικών πρωταθλημάτων Μάλι. Υπεύθυνη για τη διεξαγωγή της διοργάνωσης είναι η Ομοσπονδία Ποδοσφαίρου Μάλι.

## Ιστορία
Το πρωτάθλημα δημιουργήθηκε το 1960.

## Παραπομπές


## Εξωτερικοί σύνδεσμοι
* Football Malian Premiere Division

Μαλι
Κατηγορία:Ποδόσφαιρο στο Μάλι
Ομοσπονδία Ποδοσφαίρου Μάλι

Η **Ομοσπονδία Ποδοσφαίρου Μάλι** (αγγλικά: *Fédération Malienne de Football*, FMF) είναι το όργανο διοίκησης του ποδοσφαίρου στο Μάλι. Εδρεύει στο Μπαμακό. Διοργανώνει εθνικά ερασιτεχνικά και επαγγελματικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων του Μάλι.

## Ιστορία
Ο οργανισμός ιδρύθηκε το 1960, ενώ το 1962 προσχώρησε στην Παγκόσμια Ποδοσφαιρική Ομοσπονδία (FIFA) και το 1963 στην Αφρικανική Συνομοσπονδία Ποδοσφαίρου (CAF). Η υπηρεσία της ομοσπονδίας διαλύθηκε τον Ιούλιο του 2005 εξαιτίας της κακής απόδοσης της εθνικής ομάδας ποδοσφαίρου της Μαλαισίας κατά τη διάρκεια του Παγκοσμίου Κυπέλλου και των προκριματικών του Κυπέλλου Εθνών Αφρικής του 2006. Η ομοσπονδία είχε αποβληθεί από τη FIFA στις 17 Μαρτίου 2017.

## Παραπομπές


## Εξωτερικοί σύνδεσμοι
* Το Μάλι  στον ιστότοπο της FIFA
* Το Μάλι στον ιστότοπο της CAF

Κατηγορία:Ποδοσφαιρικές ομοσπονδίες
Κατηγορία:Ποδόσφαιρο στο Μάλι
Καρίτσα Ευρυτανίας

*Για οικισμoύς της Ελλάδας με το ίδιο όνομα δείτε: [[Καρίτσα]]*

Η **Καρίτσα** είναι ορεινός οικισμός στον Νομό Ευρυτανίας σε υψόμετρο 800 μέτρων.

## Γεωγραφία-αξιοθέατα
Η Καρίτσα βρίσκεται στις πλαγιές του όρους Καλιακούδα και δυτικά του ποταμού Καρπενησιώτη. Απέχει 20 χιλιόμετρα νοτιοανατολικά από το Καρπενήσι και 9 χιλιόμετρα νοτιοανατολικά από το Μεγάλο Χωριό. Αξιοθέατα της περιοχής είναι το «φαράγγι του Βόθωνα» και το μονότοξο «γεφύρι της Καρίτσας» που στηρίζεται στα κάθετα βράχια του Καρπενησιώτη. Ως κοινότητα αναγνωρίστηκε για πρώτη φορά το 1912 με το ΦΕΚ 261Α-31/08/1912 και ο οικισμός ορίστηκε έδρα της. Σύμφωνα με το σχέδιο Καλλικράτης μαζί με τη Κάτω Καρίτσα αποτελούν την Τοπική κοινότητα Καρίτσης Καρπενησίου που ανήκει στη δημοτική ενότητα Ποταμιάς του Δήμου Καρπενησίου και σύμφωνα με την απογραφή του 2011 ως οικισμός έχει πληθυσμό 42 κατοίκους, ενώ ως κοινότητα 48.

## Παραπομπές


Κατηγορία:Χωριά της περιφερειακής ενότητας Ευρυτανίας
Κατηγορία:Δήμος Καρπενησίου
Κατηγορία:Δήμος Ποταμιάς Ευρυτανίας
Μπεντιάνι

Το **Μπεντιάνι** (Γεωρ. ბედიანი) είναι χωριό που βρίσκεται στην περιφέρεια Κβέμο Κάρτλι της νότιας Γεωργίας, σε ένα στενό φαράγγι, στο νοτιοανατολικό τμήμα του δήμου Τσάλκα, περίπου 850 μέτρα πάνω από την επιφάνεια της θάλασσας, στη δεξιά όχθη του ποταμού Χράμι.

## Φυσικό περιβάλλον
Το Μπεντιάνι λόγω της τοποθεσίας του διακρίνεται από κρύους χειμώνες (η θερμοκρασία πέφτει μερικές φορές στους -20°C τον Ιανουάριο) και σχετικά ζεστά καλοκαίρια. Τα περίχωρά του καλύπτονται ως επί το πλείστον με δάση από δρυς, καρύδι, κάρπινο, σημύδα και αειθαλές πεύκο στην ψηλή ζώνη του δάσους. Είναι φημισμένο για την πλούσια πανίδα. Αποτελεί ένα από τα καλύτερα τοπία παρατήρησης των ελαφιών, αγριόχοιρων, λαγών, αλεπούδων, σκαντζόχοιρων, αρκούδων, λύκων κλπ ζώων.

## Ιστορία
Στο παρελθόν το χωριό ονομαζόταν "Βάρντης Τσάλα" (σε μετάφραση από τα γεωργιανά - το ροζ άλσος) όπου λειτουργούσε ένα μοναστήρι με το ίδιο όνομα, η ιστορία του οποίου ξεκινά από τους πρώτους μεσαιωνικούς αιώνες. Το μοναστήρι λειτουργούσε πριν από την ένταξη της Γεωργίας στη Σοβιετική Ένωση. Ο σημερινός οικισμός ιδρύθηκε το 1954 ως μέρος της κατοικίας εργαζομένων του φράγματος Χράμι. Από το 1963 άρχισε να λειτουργεί το Ψυχιατρικό νοσοκομείο.

## Κάτοικοι
Η πλειοψηφία (90%) των κατοίκων μέχρι τη δεκαετία του 1990 στο Μπεντιάνι ήταν Έλληνες. Στα τέλη του Σεπτέμβρη του 1999 εμφανίστηκαν νέοι κάτοικοι τα ορφανά παιδιά και δάσκαλοι του Παιδικού Κέντρου, που κατοικούν κοντά στο μοναστήρι του Αγίου Γεωργίου. Με τη βοήθεια των ξένων οργανώσεων οι νέοι κάτοικοι άλλαξαν τη δομή του χωριού. Αποκαταστάθηκε το παλιό Μοναστήρι όπου πλέον μονάζουν οι μοναχές. Σήμερα το Μπεντιάνι αριθμεί πάνω από 200 κατοίκους.

## Παραπομπές
* Charity and Education Centre - Bediani
* Summer camp in bediani, 2005 video

Κατηγορία:Χωριά της Γεωργίας
Τίχομιρ Ιβάνοφ

Ο **Τίχομιρ Ιβάνοφ** είναι Βούλγαρος αθλητής του στίβου.

Στο Ευρωπαϊκό Πρωτάθλημα Κλειστού Στίβου 2017 στο Βελιγράδι, κατατάχθηκε 4ος με επίδοση 2,27 μ.

Στα προκριματικά του Παγκοσμίου Πρωταθλήματος 2017 στο Λονδίνο με επίδοση 2,31 μ. και ατομικό ρεκόρ κατάφερε να προκριθεί στον τελικό. Στον τελικό δεν κατάφερε να σημειώσει καμία προσπάθεια.

## Παραπομπές


Κατηγορία:Βούλγαροι αθλητές του στίβου
Κατηγορία:Βούλγαροι αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Αθλητές του στίβου στη Θερινή Πανεπιστημιάδα 2019
Κατηγορία:Κάτοχοι μεταλλίων των Βαλκανικών Αγώνων Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2020
Μηλικούρι

Το **Μηλικούρι** είναι κοινότητα της επαρχίας Λευκωσίας στην Κύπρο.

## Πληθυσμός
Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.




## Παραπομπές


Κατηγορία:Κοινότητες της Επαρχίας Λευκωσίας
Κατηγορία:Χωριά της Μαραθάσας
Λεωφόρος Θεμιστοκλή Δέρβη

Η **Λεωφόρος Θεμιστοκλή Δέρβη** () είναι σημαντικός εμπορικός δρόμος που βρίσκεται στο κέντρο της Λευκωσίας της Κύπρου. Η λεωφόρος  φιλοξενεί μια σειρά από διεθνώς αναγνωρισμένα εμπορικά σήματα. Περιλαμβάνει επίσης πολλές καφετέριες και εστιατόρια. Έχει χαρακτηριστεί ως ένας από τους πιο διάσημους δρόμους της Ανατολικής Μεσογείου με μια εξαιρετική ανάπτυξη τα τελευταία 5 χρόνια. Υπάρχουν 3 θέσεις στάθμευσης δίπλα από την λεωφόρο. Επίσης, φιλοξενεί τα κεντρικά γραφεία της Τράπεζας Πειραιώς Κύπρου (πρώην Arab Bank).

## Γκαλερί

Αρχείο:Prestigious Themistokli Dervi Avenue with skylines in Nicosia Republic of Cyprus.jpg|Κτίρια κατά μήκος της λεωφόρου Δέρβη
Αρχείο:Nicosia by night Themistokli Dervi Avenue.JPG|Η λεωφόρος Θεμιστοκλή Δέρβη το βράδυ στη Λευκωσία
Αρχείο:Themistokli Dervi Avenue in Nicosia Cyprus.JPG|Η Λεωφόρος Θεμιστοκλή Δέρβη κατά τη διάρκεια του απογεύματος
Αρχείο:Coffee island cafeteria in Themistokli Dervi Street in Nicosia Republic of Cyprus.jpg|Καφετέρια στην λεωφόρο Θεμιστοκλή Δέρβη


Κατηγορία:Οδοί της Λευκωσίας
Πρωτάθλημα ποδοσφαίρου Νιγηρίας

Το **Πρωτάθλημα ποδοσφαίρου Νιγηρίας** (αγγλικά: *Nigerian football Championship*) αποτελεί την ανώτατη εθνική κατηγορία στο σύστημα ποδοσφαιρικών πρωταθλημάτων Νιγηρίας. Υπεύθυνη για τη διεξαγωγή της διοργάνωσης είναι η League Management Company (LMC).

## Ιστορία
Το πρωτάθλημα δημιουργήθηκε το 1972 με την επωνυμία *Νάσιοναλ Λιγκ* (National League). Έπειτα, το 1990 πήρε την επωνυμία *Προφέσιοναλ Λιγκ* (Professional League). Τρία χρόνια αργότερα, το 1993, άλλαξε και πάλι η επωνυμία του σε *Πρέμιερ Λιγκ* (Premier League).

Το 2012 συστάθηκε από την Ποδοσφαιρική Ομοσπονδία Νιγηρίας η εταιρεία League Management Company (LMC), για να αναλάβει την σχεδόν υπό κατάρρεύση Πρέμιερ Λιγκ. Το πρώτο βήμα της LMC ήταν να επαναπροσδιορίσει την επωνυμία του πρωταθλήματος, μετονομάζοντάς το σε *Νιτζέριαν Προφέσιοναλ Φούτμπολ Λιγκ* (Nigerian Professional Football League, NPFL), αναφερόμενη και ως *Φούτμπολ Λιγκ Νιγηρίας*.

Το 2015 η League Management Company ζήτησε οικονομική υποστήριξη από την κυβέρνηση προκειμένου να «αναβαθμιστούν οι υφιστάμενοι χώροι και να παρασχεθεί ο απαραίτητος εξοπλισμός και εγκαταστάσεις εκπομπής στα γήπεδα».

## Παραπομπές


## Εξωτερικοί σύνδεσμοι
* 

Νιγηρια
Κατηγορία:Ποδόσφαιρο στη Νιγηρία
Οδός Στασικράτους

Η **Οδός Στασικράτους** (), είναι σημαντικός εμπορικός δρόμος που βρίσκεται στο κέντρο της Λευκωσίας της Κύπρου.

Βρίσκεται πίσω από τη Λεωφόρο Μακαρίου. Η οδός αρχίζει από την διασταύρωση της λεωφόρου Σπύρου Κυπριανού και της λεωφόρου Μακαρίου. Η οδός Στασικράτους, φιλοξενεί μια σειρά από διεθνώς αναγνωρισμένα εμπορικά σήματα. Έχει χαρακτηριστεί ως μια από τους πιο γνωστές οδούς της Ανατολικής Μεσογείου.

## Γκαλερί

Αρχείο:Stasikratous prestigious shopping street in Nicosia Republic of Cyprus.jpg|Κτίρια στην Οδό Στασικράτους
Αρχείο:NICOSIA, 11 AUGUST, 2011 012.jpg|Άποψη της οδού Στασικράτους
Αρχείο:Night in Cyprus.JPG|Εναέρια νυχτερινή θέα της οδού Στασικράτους
Αρχείο:Nicosia roof gardens Stasikratous Avenue Nicosia Republic of CYPRUS.jpg|Εναέρια άποψη της οδού Στασικράτους 


Κατηγορία:Οδοί της Λευκωσίας
Ομοσπονδιακό Διαμέρισμα (Βραζιλία)

Το **Ομοσπονδιακό Διαμέρισμα** (πορτογαλικά: *Distrito Federal*) είναι μία από τις 27 ομοσπονδιακές μονάδες της Βραζιλίας. Ευρισκόμενο στο κεντρικό οροπέδιο των βραζιλιάνικων ορεινών περιοχών, το Ομοσπονδιακό Διαμέρισμα χωρίζεται σε 31 διοικητικές περιφέρειες και περιλαμβάνει την πρωτεύουσα της Βραζιλίας, Μπραζίλια, η οποία είναι επίσης έδρα των τριών κλάδων της ομοσπονδιακής κυβέρνησης της Βραζιλίας (εκτελεστική, νομοθετική και δικαστική).

## Ιστορία
Η πρωτεύουσα της Βραζιλίας μεταφέρθηκε από το Ρίο ντε Τζανέιρο στη Μπραζίλια στις 21 Απριλίου 1960 και η νέα της επικράτεια, που χωρίστηκε από την πολιτεία Γκοϊάς στα σύνορα με την πολιτεία Μίνας Ζεράις, έγινε το σημερινό Ομοσπονδιακό Διαμέρισμα. Μετά τη μεταφορά, το παλαιό Ομοσπονδιακό Διαμέρισμα, το οποίο περιλάμβανε την πόλη του Ρίο ντε Τζανέιρο, έγινε η πολιτεία Γκουαναμπάρα. Η κατάσταση αυτή υπήρχε από το 1960 έως το 1975, όταν συγχωνεύθηκε με τηη πολιτεία του Ρίο ντε Τζανέιρο. Με τη συγχώνευση η πρωτεύουσα της πολιτείας του Ρίο ντε Τζανέιρο μεταφέρθηκε από το Νιτερόι στο ίδιο το Ρίο ντε Τζανέιρο (όπως ήταν μέχρι το 1834 όταν η αυτοκρατορία δημιούργησε τον ουδέτερο δήμο).

## Υποδομή
* Οχήματα: 910.502 (Μάρτιος / 2007)
* Κινητά τηλέφωνα: 2.700.000 (Απρίλιος / 2007)
* Τηλέφωνα: 884.000 (Απρίλιος / 2007)
* Πόλεις: 31

## Παραπομπές


## Εξωτερικοί σύνδεσμοι

* 

Κατηγορία:Πολιτείες της Βραζιλίας
Τζο Κολκάχουν

Ο **Τζο Κολκάχουν** (**Joseph William 'Joe' Colquhoun**, 7 Νοεμβρίου 1926 – 13 Απριλίου 1987) ήταν Βρετανός συγγραφέας και καλλιτέχνης εικονογραφημένων ιστοριών (κόμικς) γνωστός περισσότερο για το έργο του με τίτλο *Charley's War* στο εβδομαδιαίο περιοδικό *Battle Picture*. Ακόμη ήταν ο πρώτος εικονογράφος της ποδοσφαιρικής σειράς Roy of the Rovers.

## Βιογραφία
Γεννημένος στο Harrow του Middlesex, ο Κολκάχουν υπηρέτησε στο Βασιλικό Ναυτικό κατά τη διάρκεια του Β΄ Π.Π. Ακολούθως φοίτησε στην Σχολή Καλών Τεχνών "*Kingston Upon Thames*". Η επαγγελματική του ενασχόληση με τα κόμικς ξεκίνησε το 1951 με την εταιρεία *Jungle Trails*, ενώ στη συνέχεια εργάσθηκε για λογαριασμό του οίκου *IPC Media* σε τίτλους όπως τα περιοδικά *Lion* και *Tiger*, όπου φιλοτέχνησε την ιστορία *Roy of the Rovers* επί 6 έτη (1954 - 1959), παρότι ο ίδιος δεν ενδιαφερόταν για το άθλημα του ποδοσφαίρου. Τον Ιούλιο του 1968 ξεκίνησε στο περιοδικό *Jag* της εταιρίας *Fleetway*, τη χιουμοριστική, ποδοσφαιρική σειρά *Football Family Robinson* Στις αρχές της δεκαετίας του '70 συνεργάσθηκε με τα χιουμοριστικά περιοδικά *Buster* και *Cor!!*, εν συνεχεία δε με το *Battle Picture Weekly*. Εκεί δημιούργησε τις σειρές *Soldier Sharp: the Rat of the Rifles* και *Johnny Red*, πριν ο εκδότης Dave Hunt του αναθέσει να φιλοτεχνήσει την ιστορία του Pat Mills με τίτλο  *Charley's War* (1978 - 1985),.

Ο Κολκάχουν, ο οποίος αντιμετώπιζε προβλήματα με την υγεία του πέθανε πρόωρα, από καρδιακή ανακοπή στο Pool του Dorset, σε ηλικία μόλις 60 ετών.

## Παραπομπές

Κολκαχουν Τζο
Φρανκ Σ. Πέπερ

Ο **Φρανκ Σ. Πέπερ** (**Frankenstain Stuart Pepper**, Ilford, Λονδίνο, Ηνωμένο Βασίλειο, 8 Φεβρουαρίου 1910 – Κορνουάλη, 11 Δεκεμβρίου 1988) ήταν Βρετανός συγγραφέας εικονογραφημένων ιστοριών (κόμικς), ο οποίος εργάσθηκε για την εταιρεία *Amalgamated Press*, ευρύτερα γνωστός για τις σειρές *[[Roy of the Rovers]]* και *Captain Condor*.

## Βιογραφία και εργογραφία
Ο Πέπερ απασχολήθηκε από νεαρή ηλικία (1926) στην εφημερίδα *The Children's Newspaper* και τέσσερα χρόνια μετά (1930) ήταν ήδη ελεύθερος συντάκτης που συνεργαζόταν με τοπικούς τίτλους (εφημερίδες και περιοδικά) . Ακολούθησαν πολλές συνεργασίες του για διάφορα έντυπα, όπως οι σειρές *Snapshot Sammy*, *Rockfist Rogan*, *Danny of the Dazzlers*, *Colwyn Dane*, *The Return of Monte Cristo*, *Bill and Jill* κ.ά., τις οποίες έγραφε χρησιμοποιώντας διάφορα ψευδώνυμα. Το 1952 συνέγραψε το σενάριο για τη σειρά *Captain Condor* στο περιοδικό *Lion*, ενώ το 1953 εμπνεύστηκε την ιστορία *Roy of the Rovers* για το *Tiger*, έπειτα από επιθυμία του εκδότη Ντέρεκ Μπέρνεϊτζ. Σε αυτή τη δημιουργία συνεργάσθηκε στενά με τον εικονογράφο Τζο Κολκάχουν. Επίσης ο Πέπερ συνέγραψε σενάρια κι άλλων γνωστών σειρών, όπως *Dan Dare*, *Jet-Ace Logan* και *The Spellbinder*. Αποτραβήχτηκε από το χώρο των κόμικς το 1983 για να ασχοληθεί με τη συγγραφή γνωμικών και ανεκδότων. Ήταν νυμφευμένος και έχει αποκτήσει τέσσερα παιδιά.

## Παραπομπές


Πεπερ Σ. Φρανκ
Παόλο Γκερέρο

**Ο Χοσέ Παόλο Γκερέρο Γκονσάλες** (ισπανική προφορά: xose paolo ɣereɾo ɣonsales, ορθή προφορά: *Παόλο Γκερέρο*, γεννήθηκε την 1η Ιανουαρίου 1984) είναι ένας Περουβιανός ποδοσφαιριστής που αγωνίζεται ως επιθετικός για την Εθνική ομάδα του Περού της οποίας είναι κάτοχος του ρεκόρ διεθνών τερμάτων.

## Καριέρα σε συλλόγους
Πέρασε την περισσότερη καριέρα του στη Γερμανία. Αν και ανδρώθηκε στην Μπάγερν Μονάχου, τα περισσότερα χρόνια της καριέρας του τα πέρασε στην ομάδα του Αμβούργου, συγκεντρώνοντας συνολικά στην Μπουντενσλίγκα 161 παιχνίδια και 47 γκολ σε οκτώ έτη. Αργότερα το 2012 πήγε στη Βραζιλία, αρχικά στην Κορίνθιανς, όπου πέρασε τρία χρόνια, μετά τρία χρόνια στη Φλαμένγκο και από το 2018 είναι παίκτης της Ιντερνασιονάλ.

## Διεθνής καριέρα
Από το 2004 που έκανε το ντεμπούτο του με Εθνική ομάδα του Περού έχει 124 συμμετοχές και είναι ο πρώτος σκόρερ όλων των εποχών με 38 γκολ, έχοντας συμμετάσχει σε τέσσερα τουρνουά του Κόπα Αμέρικα. Βοήθησε το Περού να καταλάβει την τρίτη θέση του Κόπα Αμέρικα και το 2011 και το 2015, όντας και τις δύο φορές ο κορυφαίος σκόρερ της διοργάνωσης. Είναι, επίσης, ο σημερινός εν ενεργεία κορυφαίος σκόρερ στην ιστορία του Κόπα Αμέρικα με 14 γκολ. Ήταν ένας από τους 59 υποψηφίους το 2015 για το βραβείο της Χρυσή Μπάλα της FIFA, ο πρώτος Περουβιανός που έλαβε αυτή την αναγνώριση.

## Δείτε επίσης
* Κατάλογος κορυφαίων διεθνών σκόρερ ποδοσφαίρου ανδρών ανά χώρα 

## Παραπομπές


## Εξωτερικοί σύνδεσμοι
 

 

Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Περουβιανοί ποδοσφαιριστές
Κατηγορία:Ποδοσφαιριστές Εθνικής Περού 
Κατηγορία:Ποδοσφαιριστές Μπάγερν Μονάχου
Κατηγορία:Ποδοσφαιριστές Αμβούργο ΣΦ
Κατηγορία:Ξένοι ποδοσφαιριστές στη Γερμανία 
Κατηγορία:Ποδοσφαιριστές Κλούμπε ντε Ρεγκάτας ντο Φλαμένγκο
Κατηγορία:Ποδοσφαιριστές Κόπα Αμέρικα 2019
Κατηγορία:Ποδοσφαιριστές Κόπα Αμέρικα Σεντενάριο
Κατηγορία:FIFA Century Club
Ανακτήσεις γης της Κίνας

[μικρογραφία|300x300εσ|Ανάκτηση γης του [Λιμάνι Βαθέος Νερού Γιανγκσάν|Λιμανιού Βαθύ Νερού του Γιανγκσάν στην Σαγκάη. Η γέφυρα Ντονγκχάι μπορεί να φανεί στην απόσταση.]]
Η Κίνα είναι μάλλον ενεργή στην **[[ανάκτηση γης]]**. Από το 1949 έχει ανακτηθεί μεγάλη ποσότητα τεχνητής γης, κυρίως στις ακτογραμμές της. Η Κίνα είναι μεταξύ των χωρών που έχουν χτίσει την περισσότερη τεχνητή γη. Από το 1949 έως τη δεκαετία του 1990, η συνολική έκταση της ανακτημένης γης από την θάλασσα της Κίνας ήταν περίπου 13.000 χλμ2.

## Γενικά

* Ένα σύνολο 150 χλμ2 σχεδιαζόταν να ανακτηθεί από τη θάλασσα για το 2009.

## Σαγκάη

* Από το 2003 έως το 2006, η κυβέρνηση της Σαγκάης ξόδεψε 40 δισεκατομμύρια γουάν για την Νέα Πόλη Νανχούι, η οποία ονομαζόταν προηγουμένως **Έργο Νέας Πόλης Λινγκάνγκ** (临港新城计划) της Σαγκάης, για να ανακτήσει 133.3&nbsp;χλμ2 τεχνητής γης από τη θάλασσα.

## Λιαονίνγκ

* Ξεκινώντας τον Μάρτιο του 2005, το Έργο Ανάκτησης Γης Καοφεϊντιάν (曹妃甸围海造地工程) ανέκτησε γη συνολικής έκτασης 310 χλμ2  δίπλα στο νησί Τανγκσάν. Το πρώτο στάδιο των 12 χλμ2 ολοκληρώθηκε στις 28 Μαρτίου 2006. Το σχέδιο είναι να δημιουργηθεί χώρος για τη νέα βιομηχανική βάση του Σοουγκάνγκ.

## Κουανγκτούγκ

* Από τον Ιούνιο του 2004, είναι υπό εξέλιξη έργο ανάπτξυς γης στο Σαντόου. Σύμφωνα με το σχέδιο, θα ανακτηθούν 146 χλμ2.

## Τσετσιάνγκ

* Ξεκινώντας το 1975, το μεγαλύτερο ενιαίο έργο ανάκτησης γης στην επαρχία Τσετσιάνγκ ήταν το **Έργο Νέας Πόλης Σουανμέν** (漩门围垦工程) στην κομητεία Γιουχουάν. Έχει τρεις φάσεις, εκ των οποίων η φάση 2 κάλυπτε 53,3 τ.χλμ. (Φεβρουάριος 1999 - Απρίλιος 2001) και φάση 3 45.3 τ.χλμ. (Μάρτιος 2006 - 2010).
* Η συνολική ανάκτηση της γης στην περιοχή της πόλης Ταϊτσόου μεταξύ του 2004 και του 2010, συμπεριλαμβανομένου του προαναφερθέντος έργου, θα είναι 266.7 τ.χλμ.

## Τσιανγκσού

* Μεταξύ του 2009 και του 2020, το Τσιανγκσού θα ανακτήσει 21 αγροτεμάχια παλιρροιακών περιοχών κατά μήκος της νότιας Κίτρινης Θάλασσας, αποδίδοντας συνολικά 1.817 τετραγωνικά χιλιόμετρα νέων εκτάσεων.

## ΕΔΠ Χονγκ Κονγκ
Η κυβέρνηση του Χονγκ Κονγκ άρχισε να ανακτά γη από τη γύρω θάλασσα ήδη από τη δεκαετία του 1840. Η επίσημη ανάκτηση γης ξεκινά τη δεκαετία του 1860 και η ανάκτηση της γης συνεχίζεται. Ένα αξιοσημείωτο επίτευγμα είναι το Διεθνές Αεροδρόμιο του Χονγκ Κονγκ, που χτίστηκε τη δεκαετία του 1990 σε ανακτημένη γη, απορροφώντας τα πρώην νησιά Τσεκ Λαπ Κοκ και Λαμ Τσάου.

## ΕΔΠ Μακάου

Το αρχικό μέγεθος του Μακάου επεκτάθηκε κατά 170% (17 τ.χλμ. τεχνητής γης). Προς το παρόν η ανάκτηση γης του Μακάου συνεχίζεται μέχρι σήμερα.

## Δείτε επίσης

* Αποκατάσταση γης
* Βελτίωση γης
* Γραφείο Ανάκτησης των Ηνωμένων Πολιτειών
* Εταιρεία Προστασίας του Λιμένα
* Εδαφικές αλλαγές της Λαϊκής Δημοκρατίας της Κίνας
* Πόλντερ - χαμηλή γη που ανακτάται από μια λίμνη ή μια θάλασσα
* Έλεγχος της αλατότητας του εδάφους - ανάκτηση αλατούχου γης
* Έλεγχος υδατοστεγούς - αποκατάσταση υδάτινης γης
* Σύστημα αποχέτευσης (γεωργία) - αποστράγγιση για ανάκτηση γης

## Παραπομπές


Κατηγορία:Γεωγραφία της Κίνας
Γλώσσα Σάντρι

Η **Σάντρι**, επίσης γνωστή ως **Ναγκπούρι**, είναι μια ανατολική Ινδοάρια γλώσσα που ομιλείται στις ινδικές πολιτείες Μπιχάρ, Τζαρκάντ, Οντίσα, τη βόρεια Δυτική Βεγγάλη, το Άσαμ και το Μπανγκλαντές. Γράφεται συνήθως με το δεβαναγαρικό αλφάβητο, το βεγγαλικό αλφάβητο και το λατινικό αλφάβητο.

Οι ομιλητές της Σάντρι χρησιμοποιούν επίσης τα Χίντι, τα Ασσαμικά, τα Όντια, τα Μαϊθίλι και τα Βεγγαλικά. Το 1997, ο πληθυσμός συμπεριλάμβανε 1.381.000 Σαντάνι, 574.000 Ναγκπούρια και 165.683 Οραόν. Ομιλείται επίσης από τη φυλή Τσέρο ως πρώτη γλώσσα. Η Σάντρι έχει γίνει lingua franca της κοινότητας των Τζαρκάντι. Εκτός από το να μιλούν τη μητρική τους γλώσσα, την Οραόν, τα μέλη των κοινοτήτων Μούντα και Χάρι ομιλούν τα Σάντρι μεταξύ τους σε πολλά μέρη του Τζαρκάντ, της Οντίσα, του Τσατίσγκαρ, της Βόρειας Βεγγάλης, του Άσαμ, των νήσων Ανταμάν και Νικομπάρ και σε άλλες περιοχές της Ινδίας όπου κατοικεί η κοινότητα των Τζαρκάντι.

Στο πλαίσιο προετοιμασίας για την εκπαιδευτική περίοδο του Ιανουαρίου 2014, το εθνικό πρόγραμμα σπουδών και βιβλίων έχει ήδη αρχίσει να εκτυπώνει βιβλία σε έξι γλώσσες, τις Τσάκμα, Κοκμπορόκ (κοινότητα της Τριπούρα), Μάρμα, Σαντάλι, Σάντρι (κοινότητα Οράο) και Ατσίκ (κοινότητα Μάντι).

Υπάρχουν πολλές παραλλαγές της Σάντρι. Οι κάτοικοι της περιοχής Μπίρου (πρώην πριγκιπικό κράτος) στην επαρχία Σιμντέγκα του Τζαρκάντ την ομιλούν ως πρώτη τους γλώσσα, αν και έχουν και τη δική τους γλώσσα. Ακόμη και οι Οραόν, οι Μούντα και οι Χάρια της Οντίσα την ομιλούν ως πρώτη γλώσσα. Αν και εξακολουθεί να στερείται τυποποιημένης μορφής, υπάρχει πολύ λογοτεχνία γραμμένη στη γλώσσα. Πολλά περιοδικά στα Σάντρι έχουν δημοσιευτεί σε διάφορα μέρη της Ινδίας. Το Γκαράιγια Γκούιθ, ένα μηνιαίο περιοδικό στα Σάντρι, δημοσιεύεται στο Σιλλόνγκ. Το Τζοχάρ Σαχίγια δημοσιεύεται σήμερα στο Ράντσι. Τα Veer Birsa, Aguwa, Nawa Parha, Nirang Pajhra και Adivasi Express δημοσιεύονταν στις περιοχές Ντουάρς και Ταράι της Δυτικής Βεγγάλης. Μερικές ταινίες μεγάλου μήκους έχουν επίσης παραχθεί στη γλώσσα Σάντρι στο Άσαμ, Ντουάρς, Τζαρκάντ, Σιλιγκούρι και στην Οντίσα. Από το 1980, έχουν παραχθεί πολλά τραγούδια και βίντεο στα Σάντιρ.

Μια παραλλαγή των Σάντρι είναι η Ναγκπούρι, το οποίο διδάσκεται στο πανεπιστήμιο του Ράντσι και σε άλλα πανεπιστήμια του Τζαρκάντ.

Άλλα ονόματα και/ή ονόματα διαλέκτων περιλαμβάνουν τα παρακάτω: Σαντάνι, Σαντάνα, Σαντάτι, Σαντάρι, Σαντάν, Σάντνα, Σαντρίκ, Σαντρί, Σιντρί, Σαντάρι, Σράντρι, Σάνταν, Ναγκπούρια, Ναγκπούρι, Τσότα Ναγκπούρι, Ντίκου Κάτζι, Γκαουάρι, Γκανουάρι, Γκοάρι, Γκαουουάρι, Τζαρκάντι.

## Δείτε επίσης

* Κουρούχ

## Παραπομπές


Κατηγορία:Γλώσσες της Ινδίας
Κατηγορία:Γλώσσες του Μπανγκλαντές
Κατηγορία:Ινδοάριες γλώσσες
Γλώσσα Κάνγκρι

Η **Κάνγκρι** (Ντεβανάγκαρι: कांगड़ी) είναι Ινδοάρια γλώσσα που ομιλείται στη βόρεια Ινδία, κυρίως στις επαρχίες Κάνγκρα, Χαμιρπούρ, Μπιλασπούρ και Ούνα του Χιμάτσαλ Πραντές και τις επαρχίες Παθανκότ, Γκουρντασπούρ και Χοσιαρπούρ της πολιτείας Παντζάμπ. Είναι συνδεδεμένη με τους κατοίκους της κοιλάδας Κάνγκρα. Ο συνολικός αριθμός ομιλητών εκτιμήθηκε στα 1.7 εκατομμύρια άτομα (το 1996), ενώ αυτοί που ανέφεραν τα Κάνγκρι ως την γλώσσα τους στην απογραφή του 2001 ήταν 1.1 εκατομμύρια άτομα. Γραφόταν με το αλφάβητο Τάκρι.
αριστερά|μικρογραφία|Η λέξη "Κάνγκρι" στο γραπτό αλφάβητο Τάκρι
Η ακριβή της θέση εντός της Ινδοάριας γλωσσικής οικογένειας είναι υποκείμενη σε διαφορές. Μερικοί μελετητές την ταξινομούν ως διάλεκτο της γλώσσας Ντόγκρι που ομιλείται προς τα δυτικά, ενώ άλλοι έχουν δει την τάση της να συγγενεύει περισσότερο με τις διαλέκτους Παχάρι που ομιλούνται στα ανατολικά: τις Μαντεάλι, Τσαμπεάλι και Κουλλούι.

Η Κάνγκρι έχει δύο υποδιαλέκτους, τις Χαμιρπούρι και Παλαμπούρι.

## Παραπομπές


## Βιβλιογραφία

* 

## Εξωτερικοί σύνδεσμοι

* Singh, Amitjit. "The Language Divide in Punjab." *Sagar*, Volume 4, Number 1, Spring 1997.
* Goldsmith, Parvin. "Scripture in Kangri recordings (mp3s) " 2007.

Κατηγορία:Γλώσσες της Ινδίας
Κατηγορία:Ινδοάριες γλώσσες
Γλώσσα Μπουντέλι

Η **Μπουντέλι** (Ντεβανάγκαρι: बुन्देली ή बुंदेली) ή **Μπουντελχάντι**, είναι Ινδοάρια γλώσσα που ομιλείται στην περιοχή Μπουντελχάντ της κεντρικής Ινδίας. Ανήκει στην υποομάδα των δυτικών Χίντι.

## Ταξινόμηση
Ένας απόγονος της γλώσσας Σαουρασένι Απαμπράμσα, η Μπουντέλι κατηγοριοποιήθηκε υπό τα δυτικά Χίντι από τον Τζορτζ Αβραάμ Γκρίρσον στην Γλωσσική Έρευνα της Ινδίας. Σύμφωνα με τον Εθνολόγο, οι διαλέκτους της Μπουντέλι είναι οι Λοντάντι, Χατόλα, Μπαναφάρι, Κούντι, Νιμπάτα, Μπανταούρι και Ναγκπούρι. Η Μπουντέλι είναι επίσης στενά συνδεδεμένη με την Μπρατζ Μπάσα, που ήταν η κύρια λογοτεχνική γλώσσα στην κεντρική Ινδία μέχρι τον δέκατο ένατο αιώνα.

Όπως πολλές άλλες Ινδοάριες γλώσσες, τα Μπουντέλι έχουν συχνά λάβει ονομασία ως διάλεκτο αντί για γλώσσα. Επιπλέον, όπως συμβαίνει με τις άλλες γλώσσες Χίντι, οι ομιλητές των Μπουντέλι έχουν καταμετρηθεί με εκείνους των Πρότυπων Χίντι στις απογραφές.

### Διάλεκτοι
Ο Γκρίρσον διαίρεσε τα Μπουντέλι σε τέσσερις διαλεκτικές ομάδες:

* Πρότυπα Μπουντέλι
* Βορειοανατολικά Μπουντέλι (στενά συνδεδεμένη με τα Μπαγκέλι)
* Βορειοδυτικά Μπουντέλι (παρόμοια με την Μπρατζ Μπάσα)
* Νότια Μπουντέλι

## Γεωγραφική κατανομή
Η περιοχή του Μπουντελχάντ περιλαμβάνει επαρχίες του Ούταρ Πραντές και τη Μάντια Πραντές. Τα Μπουντέλι ομιλούνται στις επαρχίες Τσαταρπούρ, Πάννα, Τικαμγκάρ, Μπάντα, Χαμιρπούρ, Τζαλαούν, Τζάνσι, Γκουαλιόρ, Βιντίσα, Μποπάλ, Σαγκάρ, Νταμόχ, Ασοκναγκάρ, Τζαμπαλπούρ, Λαλιτπούρ, Τσιτρακούτ και Μαχόμπα.

## Ιστορία
Στο παρελθόν η Μπουντέλι χρησιμοποιήθηκε σε κυβερνητικές αλληλογραφίες, μηνύματα, τιμολόγια, εφημερίδες και συμφωνίες φιλίας. Τα πρώιμα παραδείγματα λογοτεχνίας στα Μπουντελχάντι είναι οι στίχοι του Μπαντάρι καθώς και οι εκδόσεις του έπους Αλχά-Χαντ. Εξακολουθεί να διατηρείται από βάρδες στην περιοχή Μπαναφάρι. Το έπος αναφέρεται στους ήρωες που έζησαν τον 12ο αιώνα μ.Χ. Ο ποιητής Τσαντ Μπαρντάι, έγραψε αυτό το έπος με βάση τους πολέμους του βασιλιά Πριθιβιράτζ με το κράτος της Μαχόμπα. Πολλά λογοτεχνικά έργα στα Μπουντέλι παρήχθησαν κατά τη διάρκεια της βασιλείας του αυτοκράτορα Ακμπάρ. Αξιοσημείωτες μορφές είναι ο ποιητής Κεσάμπ Ντας του 16ου αιώνα, ενώ οι Παντμακάρ Πρατ και Πράτζνες έγραψαν αρκετά έργα κατά τη διάρκεια του 19ου αιώνα. Ο Πρανάθ και ο Λαλ Καμπί παρήγαγαν πολλά έργα στη γλώσσα Μπουντέλι στην αυλή του Τσχαταρσάλ της Πάννα.

## Παραπομπές


### Βιβλιογραφία

* 

## Εξωτερικοί σύνδεσμοι

* Bundelkhand NEWS http://www.bundelkhandnews.com/ 
* Learn Bundelkhandi on Bundelkhanddarshan.com
* www.bundelkhand.com 
* BundelkhandInfo.org

Κατηγορία:Γλώσσες της Ινδίας
Κατηγορία:Ινδοάριες γλώσσες
Ουρανία Ρεμπούλη

Η **Ουρανία Ρεμπούλη** γνωστή και ως **Ράνια Ρεμπούλη** είναι Ελληνίδα μαραθωνοδρόμος . Γεννήθηκε στις 16 Μαΐου 1989. Κατάγεται από τη Λέρο και τρέχει με τα χρώματα του Συλλόγου ΑΓΕΣ Κάμειρος. Από μικρή ηλικία έδειξε την κλίση της σε αγώνες αντοχής και ξεχώριζε για τις επιδόσεις της. Είναι απόφοιτος της Γυμναστικής Ακαδημίας Αθηνών ΤΕΦΑΑ . Εκπροσώπησε την Ελλάδα στους Ολυμπιακούς αγώνες της Βραζιλίας το 2016, καθώς νωρίτερα στον Μαραθώνιο του Βερολίνου είχε πιάσει το όριο, τερματίζοντας με χρόνο 2.39'52''.

## Πανελλήνιο ρεκόρ
Στο Πανευρωπαϊκό Πρωτάθλημα του 2016 στο Άμστερνταμ, έκανε πανελλήνιο ρεκόρ στον ημιμαραθώνιο με χρόνο 1.11'52.
Στο Ευρωπαϊκό Πρωτάθλημα Νέων Γυναικών στην Οστράβα,το 2011 κατέλαβε την 5η θέση στα 10 χλμ. με χρόνο 34.15'15, καταρρίπτοντας πανελλήνιο ρεκόρ, που κρατούσε από το 1986.

## Παραπομπές


Κατηγορία:Ελληνίδες Μαραθωνοδρόμοι
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Αθλητές του στίβου στους Μεσογειακούς Αγώνες 2013
Αγαμέμνων Χριστόπουλος

Ο **Αγαμέμνων Χριστόπουλος** ήταν Έλληνας πολιτικός.

## Βιογραφικά στοιχεία

Ήταν γιος του πολιτικού Τζαννέτου Χριστόπουλου και μέλος της πολιτικής οικογένειας Χριστόπουλου. Αδερφός του ήταν ο Ασημάκης Χριστόπουλος. 

Εξελέγη βουλευτής Ολυμπίας στις εκλογές του 1873.

## Παραπομπές


Κατηγορία:Βουλευτές Ολυμπίας
Κατηγορία:Οικογένεια Χριστόπουλου
Ντάντα

Στα Ινδικά αλφάβητα, η **ντάντα** (Σανσκριτικά: दण्ड, daṇḍa, "κολλώ") είναι χαρακτήρας σημείου στίξης. Ο γλύφος αποτελείται από έναν ενιαίο κάθετο κτύπημα. Ο χαρακτήρας μπορεί να βρεθεί στο σημείο κώδικα U+0964 () σε Unicode. Το "διπλό ντάντα" είναι στο U+0965 (). Το ISCII κωδικοποιεί ντάντα στο 0xEA.

Η ντάντα σηματοδοτεί το τέλος μιας πρότασης ή περιόδου, συγκρίσιμη με τη τελεία (περίοδος) ως συνήθως χρησιμοποιείται το λατινικό αλφάβητο, και χρησιμοποιείται εναλασσόμενη με Δυτική σημεία στίξης σε πιο σύγχρονες Ινδικές γλώσσες. Σε έμμετρα κείμενα, ένα διπλό ντάντα χρησιμοποιείται για να οριοθετήσει στίχους, και ένα ενιαίο ντάντα να οριοθετήσει ένα πάντα ή ημι-στίχο.

## Δείτε επίσης

*Πάνινι
*Κάθετη γραμμή

## Παραπομπές

* ''A Sanskrit-English Dictionary: Etymologically and Philologically Arranged with Special Reference to Cognate Indo-European languages'', Monier Monier-Williams, revised by E. Leumann, C. Cappeller, et al. 1899, Clarendon Press, Oxford

Κατηγορία:Σημεία στίξης
Comic strip

Το **comic strip** είναι μια συνεχόμενη αλληλουχία εικόνων εντός τετραγωνιδίων (καρέ) που περιγράφουν με σύντομο τρόπο μια χιουμοριστική ιστορία ή διηγούνται κάποια περιπέτεια ενός ή περισσοτέρων χαρακτήρων. Στα καρέ συνήθως περιέχονται οι διάλογοι των ηρώων, σε μορφή περιγεγραμμένη, σαν «συννεφάκια» ή εμφανίζονται ακριβώς κάτω από τα καρέ. Παραδοσιακά, από τον 20ο αιώνα, τα comic strip δημοσιεύονται σε εφημερίδες και περιοδικά με ασπρόμαυρη εκτύπωση. Πιο προσεγμένες (σε έγχρωμη μορφή) σειρές τέτοιου είδους παρουσιάζονται σε Κυριακάτικα φύλλα εφημερίδων και πανηγυρικές ή διάφορες άλλες επετειακές εκδόσεις γνωστών περιοδικών. 

Μετά από την τεχνολογική εξέλιξη που ενέσκυψε από τα τέλη του προηγούμενου αιώνα, τα comic strip μεταφέρθηκαν σταδιακά στον κινηματογράφο, στην τηλεόραση και στο διαδίκτυο.

Τα comic strip δημιουργούνται από τη συνεργασία πολλών καλλιτεχνών του είδους, όπως του σεναριογράφου, του εικονογράφου, του μελανωτή και του υπεύθυνου διαλόγων. 
Με έναρξη στα τέλη της δεκαετίας του ’20 τα comic strip αναπτύχθηκαν με την εμφάνιση συγκεκριμένων χαρακτήρων όπως ο *Superman*, οι ήρωες του Walt Disney, ο *Popeye*, οι *Tintin*, *Asterix*, *Tarzan*, *Buck Rogers*, *Flash Gordon* κ.α. Από τους πρωτεργάτες του είδους είναι οι Richard Outcault (ο οποίος φιλοτέχνησε το πρώτο στα χρονικά comic strip με τίτλο «*Yellow Kid*» το 1895), Will Eisner, Carl Barks, Romano Scarpa κ.α.

Ο δημιουργός Will Eisner έχει προτείνει για τα comic strip, τον εναλλακτικό όρο *sequential art*.

Στην Ευρώπη έχουν εκδοθεί χιλιάδες βιβλία που περιέχουν τέτοιου είδους ολοκληρωμένες ιστορίες (και όχι σε ημερήσιες ή εβδομαδιαίες συνέχειες), ενώ έχουν επεκταθεί και στις ΗΠΑ που θεωρούνται η πατρίδα των «υπέρ-ηρώων».

## Παραπομπές


strip comic
Κατάλογος γλωσσών ανά αριθμό μητρικών ομιλητών

μικρογραφία|275x275εσ|Τρέχουσα κατανομή των οικογενειών των ανθρώπινων γλωσσώνΑυτό το άρθρο κατατάσσει τις ανθρώπινες γλώσσες ανά τον αριθμό των μητρικών ομιλητών.

Ωστόσο, όλες αυτές οι βαθμολογίες θα πρέπει να χρησιμοποιούνται με προσοχή. Ο προσδιορισμός της διαφοράς ανάμεσα σε μια γλώσσα και μια διάλεκτο, ή ανάμεσα σε μια γλώσσα και μια μακρογλώσσα. Για παράδειγμα, τα Κινέζικα μερικές φορές θεωρούνται ενιαία γλώσσα και μερικές φορές ως μακρογλώσσα των οποίων πολλές ποικιλίες είναι ανεξάρτητες γλώσσες. Κάθε διαίρεση των ομιλητών μεταξύ των γλωσσών είναι το αποτέλεσμα της ταξινόμησης για αυτούς τους ομιλητές. Συχνά τέτοιες ταξινομήσεις βασίζονται σε πολιτικούς ή πολιτισμικούς παράγοντες. Παρόλο που αυτές οι ταξινομήσεις δεν είναι εντελώς αυθαίρετες, η ανάπτυξη συνεκτικών κριτηρίων για τα όρια ανάμεσα στις γλώσσες δεν είναι δυνατή.

Για ένα κατάλογο με τις γλώσσες με το μικρότερο αριθμό γηγενών ομιλητών, βλέπε Κατάλογος γλωσσών υπό εξαφάνιση.

## Κορυφαίες γλώσσες ανά συνολικό αριθμό ομιλητών
Ο παρακάτω πίνακας περιέχει τις μεγαλύτερες 100 γλώσσες ανά εκτιμώμενο αριθμό στην έκδοση της σουηδικής εγκυκλοπαίδειας *Nationalencyklopedin* του 2007. Καθώς οι μέθοδοι απογραφής σε διάφορες χώρες διαφέρουν σε σημαντικό βαθμό, και δεδομένου ότι ορισμένες χώρες δεν καταγράφουν τη γλώσσα στις απογραφές, οποιαδήποτε κατάλογος γλωσσών από μητρικούς ή συνολικούς ομιλητές, βασίζεται αποτελεσματικά σε εκτιμήσεις. Επίσης, παρέχονται επικαιροποιημένες εκτιμήσεις από το 2010.

Οι κορυφαίες έντεκα γλώσσες έχουν επιπλέον στοιχεία από την έκδοση της *Nationalencyklopedin* του 2010. Οι αριθμοί που ξεπερνούν τα 95 εκατομμύρια έχουν στρογγυλοποιηθεί στο πλησιέστερο 5ο εκατομμύριο.

## Διαγράμματα και γραφήματα

Αρχείο:List of languages by number of native speakers.png|Διάγραμμα γλωσσών-φούσκα ανά ποσοστό γηγενών ομιλητών για διάφορες γλώσσες σε όλο τον κόσμο
Αρχείο:Languages with at least 50 million first-language speakers.png|Γλώσσες με τουλάχιστον 50 εκατομμύρια ομιλητές ως πρώτη γλώσσα, ανά εκατομμύρια (σύμφωνα με τον Εθνολόγο)


## Δείτε επίσης
* Παγκόσμιο γλωσσικό σύστημα
* Γλωσσολογική δημογραφία
* Πίνακας Γλωσσολογικής Διαφορετικότητας
* Κατάλογος κώδικων ISO 639-3
* Κατάλογος γλωσσών ανά συνολικό αριθμό ομιλητών
* Κατάλογος γλωσσών ανά αριθμό μητρικών ομιλητών στην Αφρική
* Κατάλογος γλωσσών ανά αριθμό μητρικών ομιλητών στην Ινδία (χρησιμοποιεί διαφορετικό ορισμό της Χίντι)
* Κατάλογος νοηματικών γλωσσών ανά αριθμό μητρικών χρηστών
* Κατάλογος γλωσσών
* Παγκόσμια γλώσσα
* Γλώσσες που χρησιμοποιούνται στο διαδίκτυο

## Σημειώσεις

## Παραπομπές


## Εξωτερικοί σύνδεσμοι

* The Ethnologue's most recent list of languages by number of speakers 
* Languages Spoken by More Than 10 Million People(  2009-10-31) – Encarta list, based on data from Ethnologue, but some figures (e.g. for Arabic) widely vary from it
* Map of World Languages. Download of MP3 audio files in 1600 language combinations.

Κατηγορία:Κατάλογοι γλωσσών
Μαραθιάς Αιτωλοακαρνανίας

Ο **Μαραθιάς** (Τοπική Κοινότητα Καλουδίου), είναι πεδινό χωριό του δήμου Θέρμου της Περιφερειακής Ενότητας Αιτωλοακαρνανίας που βρίσκεται στην Περιφέρεια Δυτικής Ελλάδας, σύμφωνα με τη διοικητική διαίρεση της Ελλάδας όπως διαμορφώθηκε με το πρόγραμμα «Καλλικράτης» και έχει πληθυσμό 172 κατοίκους.

Η επίσημη ονομασία είναι “ο Μαραθιάς” και αναφέρεται επίσημα το 1927 ΦΕΚ 26Α - 18/02/1927 όταν αποσπάσθηκε από την τότε κοινότητα Γούστιανης και προσαρτήθηκε στην κοινότητα Καλουδίου. Το 1997 με το ΦΕΚ 45Α - 31/03/1997 ορίστηκε έδρα της τότε κοινότητας Καλουδίου. Έδρα του δήμου είναι το Θέρμο και ανήκει στο γεωγραφικό διαμέρισμα Στερεάς Ελλάδας.

Κατά τη διοικητική διαίρεση της Ελλάδας με το σχέδιο «Καποδίστριας», μέχρι το 2010, ο Μαραθιάς ανήκε στο Τοπικό Διαμέρισμα Καλουδίου, του πρώην Δήμου Θέρμου του Νομού Αιτωλοακαρνανίας.

Ο Μαραθιάς έχει υψόμετρο 47 μέτρα από την επιφάνεια της θάλασσας, σε γεωγραφικό πλάτος 38,4951221464 και γεωγραφικό μήκος 21,6431624508.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Θέρμου
Γκανγκέσα Ουπαντγιάγια

Ο **Γκανγκέσα Ουπαντγιάγια** (σανσκριτικά: गंगेश उपाध्याय, *Gaṅgeśa Upādhyāya*, έζησε στα τέλη του 14ου αιώνα) ήταν Ινδός μαθηματικός και φιλόσοφος από το βασίλειο της Μιθίλα. Ίδρυσε τη σχολή Νάβια-Νιάγια ("Νέα Λογική"). Το *Ταττβατσινταμάνι* (Το Στολίδι της Σκέψης σχετικά με τη Φύση των Πραγμάτων), επίσης γνωστό ως Πραμανατσινταμάνι (Το Στολίδι της Σκέψης σχετικά με τη Μέση Έγκυρη Γνώση), είναι το βασικό κείμενο για όλες τις νεότερες εξελίξεις. Ο λογικιστές αυτής της σχολής ενδιαφέρονταν κυρίως για τον καθορισμό των όρων και των εννοιών που σχετίζονται με μη-δυαδικές λογικές κατηγορίες.

## Ζωή
Ο Γκανγκέσα γεννήθηκε στο χωριό Κάριον στις όχθες του ποταμού Καμάλα, 19&#x20;χλμ νότια-ανατολικά της Νταρμπάνγκα σε μια οικογένεια Βραχμάνων. Σύμφωνα με την παράδοση, ήταν αναλφάβητος στα πρώτα του χρόνια, αλλά αργότερα απέκτησε τη γνώση της λογικής ως δώρο από τη θεά Κάλι. Ο γιος του Βαρντχαμάνα Ουπαντγιάγια ήταν επίσης επιφανής φιλόσοφος της σχολής Νιάγια. Πέρα από αυτό, δεν υπάρχουν άλλες γνωστές λεπτομέρειες σχετικά με τη ζωή του.

## Ταττβατσινταμάνι
Το ιδρυτικό κείμενο της Νάβια-Νιάγια - χωρίζεται σε τέσσερα χάντα (βιβλία): το Πρατιακσαχάντα (βιβλίο για την αντίληψη), το Ανουμαναχάντα (βιβλίο για το συμπέρασμα), το Ουπαμαναχάντα (βιβλίο για τη σύγκριση) και το Σαμπνταχάντα (βιβλίο για την προφορική μαρτυρία). Το πρώτο βιβλίο ανοίγει με ένα χαιρετισμό για τον Σίβα.

Το Ταττβατσινταμάνι είναι μια συστηματική αναφορά επιστημολογίας, λογικής και φιλοσοφίας της γραμματικής. Άλλα θέματα, όπως οι αποδείξεις του Θεού, αντιμετωπίζονται συμπτωματικά.

Ο Γκανγκέσα αναφέρεται σε δικές του διδασκαλίες ως Νέα Νιάγια. Ο όρος Νέα Νιάγια δεν πρέπει να εκληφθεί ως κάποια μεγάλη πρωτοτυπία στη θεωρία του Γκανγκέσα, αλλά ως μια πρωτοτυπία της μεθόδου. Το έργο διαφέρει από τις παλαιότερες Νιάγια στο ότι δέχεται πολλά δόγματα της σχολής Βαϊσεσίκα, και στη διευθέτησή του για διδασκαλίες της Νιάγια σε τέσσερις κατηγορίες και όχι κάτω από 16 υποκείμενα (παντάρθα) της Παλιάς Νιάγια.

Η καινότητα της μεθόδου του Γκανγκέσα είναι η καινότητα του στυλ και της οργάνωσης. Είναι πολύ πιο ακριβής, πιο προσεκτική στον ορισμό των δικών της όρων, από ό, τι οι προκάτοχοί του. Αυτές οι αρετές του έργου είναι υπεύθυνες για το γεγονός ότι ίσως η μισή λογοτεχνία της Νάβια-Νιάγια βασίζεται είτε απευθείας στο Ταττβατσινταμάνι ή σε ένα σχόλιο σχετικά με το Ταττβατσινταμάνι.

## Δείτε επίσης
*Ινδοί μαθηματικοί
*Νιάγια

## Παραπομπές


Κατηγορία:Επιστημολόγοι
Κατηγορία:Ινδοί μαθηματικοί
Τζαγκανάθα Σάμρατ

Ο **Παντίτα Τζαγκανάθα Σάμρατ** (1652-1744) ήταν Ινδός αστρονόμος και μαθηματικός, που υπηρέτησε στην αυλή του Τζάι Σινγκ Β΄ και ήταν επίσης ο γκουρού του.

Ο Τζαγκανάθ, του οποίου το όνομα του πατέρα του ήταν Γκανέσα, ενώ ο παππούς του ονομαζόταν Βιθάλα ήταν από Βεδική οικογένεια που καταγόταν αρχικά από τη Μαχαράστρα.

Με πρόταση του Τζάι Σινγκ, έμαθε αραβικά και περσικά, προκειμένου να σπουδάσει Ισλαμική αστρονομία. Καθώς έμαθε άπταιστα αυτές τις γλώσσες, μετέφρασε κείμενα σε αυτές τις γλώσσες στα Σανσκριτικά. Οι μεταφράσεις αυτές περιλαμβάνουν:

* *Ρεχά-γκανίτα*, μετάφραση των *[[Στοιχεία|Στοιχείων]]* του Ευκλείδη από την μετάφραση του ίδιου έργου από τον Νασίρ αλ-Ντιν αλ-Τούσι στα αραβικά. Για αυτό το έργο, έπρεπε να δημιουργήσει περισσότερα από εκατό Σανσκριτικά μαθηματικούς όρους
* *Σιντχάντα-σάρα-καουστούμπα*, μετάφραση της *[[Μαθηματική σύνταξις|Σύνταξις]]* του Πτολεμαίου από την αραβική έκδοση του Νασίρ αλ-Ντιν αλ-Τουσί.

Τα πρωτότυπα έργα του περιλαμβάνουν:

* *Σιντχάντα-σάμρατ,* το οποίο περιγράφει τα αστρονομικά όργανα, το σχεδιασμό και την κατασκευή τους, και τις παρατηρήσεις τους. Περιγράφει επίσης τη χρήση αυτών των παρατηρήσεων στη διόρθωση των παραμέτρων και την προετοιμασία των ημερολογίων. Αναφέρει πως ο Τζάι Σινγκ, ο οποίος νωρίτερα χρησιμοποίησε αστρονομικά όργανα (όπως ο αστρολάβος) φτιαγμένα από μέταλλο, αργότερα άλλαξε σε τεράστια υπαίθρια παρατηρητήρια, όπως το Τζαντάρ Μαντάρ), καθώς ήταν ακριβέστερα, και επίσης ήταν φτιαγμένα επίσης από πέτρα και κονίαμα αντί για τούβλο, για να ελαχιστοποιήσουν τις επιπτώσεις από τη φθορά, το δάκρυ και το κλίμα.
* *Γιάντρα-πρακάρα*, το οποίο περιγράφει τα αστρονομικά όργανα, μετρήσεις, υπολογισμούς κτλ.. πιο αναλυτικά και επίσης αναφέρει τις παρατηρήσεις που έγιναν από αυτόν.

Ο Τζαγκανάθα έκρινε ότι όταν η θεωρία και η παρατήρηση διέφεραν, η παρατήρηση ήταν η αληθινή πραμάνα και υπερίσχυε της θεωρίας. Ενώ ο ίδιος χρησιμοποίησε και περίγραψε μια σειρά από αστρονομικά όργανα, τα τηλεσκόπια δεν ήταν ένα από αυτά.

## Παραπομπές


## Περαιτέρω ανάγνωση
* Harilal Harshadarai Dhruva. "The *Rekhaganita* or Geometry in Sanskrit", pp.&nbsp;35 ff. Bombay: Bombay Sanskrit Series, no. LXI, 1901.

## Εξωτερικοί σύνδεσμοι
* ''Rekhaganita'' Sanskrit text with English introduction. Two volumes. (PDF)

Κατηγορία:Ινδοί μαθηματικοί
Κατηγορία:Ινδοί αστρονόμοι
Σανκάρα Βαριγιάρ

Ο **Σανκάρα Βαριγιάρ** (Śaṅkara Vāriyar, π. 1500 - π. 1560) ήταν αστρονόμος-μαθηματικός της σχολής αστρονομίας και μαθηματικών της Κεράλα. Η οικογένειά του απασχολούταν ως βοηθοί ναών στον ναό του Σίβα στο Τρκουταβέλι κοντά στο σύγχρονο Οτταπαλάμ.

## Ενασχόληση με τα μαθηματικά
Διδάχθηκε κυρίως από τον Νιλακάνθα Σομαγιάτζι (1444-1544), συγγραφέας του Ταντρασαμγκράχα και τον Τζιεσθαντέβα (1500-1575), συγγραφέας του Γιουκτιμπάσα. Άλλοι δάσκαλοι του Σανκάρα περιλαμβάνουν τον Νετραναραγιάνα, προστάτης του του Νιλακάνθα Σομαγιάτζι και τον Τσιτραμπάνου, συγγραφέας αστρονομικών συνθηκών που χρονολογούνται από το 1530 και με μικρή εργασία με λύσεις και αποδείξεις για αλγεβρικές εξισώσεις.

## Έργα
Τα γνωστά έργα του Σανκάρα Βαριγιάρ είναι τα εξής:

* *Γιούκτι-ντιπίκα* - ένα εκτενές σχόλιο στο στίχο για το Ταντρασαμγκράχα με βάση το Γιουκτιμπάσα.
* *Λάγκου-βίβρτι* - ένα σύντομο σχόλιο σε πεζό λόγο για το Ταντρασαμγκράχα. 
* *Κρίγια-κραμακάρι* - ένα μακρύ πεζό σχόλιο για το Λιλαβάτι του Μπασκάρα Β΄.
* Ένα αστρονομικό σχόλιο που χρονολογείται από το 1529 μ.Χ.
* Ένα αστρονομικό εγχειρίδιο που ολοκληρώθηκε περίπου το 1554 μ.Χ.

## Παραπομπές


## Βιβλιογραφία
* K. V. Sarma (1997), "Sankara Variar", Encyclopaedia of the History of Science, Technology, and Medicine in Non-Western Cultures edited by Helaine Selin, Springer, 

Κατηγορία:Ινδοί μαθηματικοί
Μπέγκελ

Το **μπέγκελ** , ή **μπέιγκελ**, είναι αρτοσκεύασμα που παρασκευάζεται με αλεύρι, μαγιά και ζάχαρη σε σχήμα κουλουργιού, δηλαδή στρογγυλό ψωμάκι με τρύπα στη μέση. Η προέλευση της συνταγής είναι οι εβραϊκές κοινότητες της Πολωνίας, αλλά αποτελούν και σήμα κατατεθέν της Νέας Υόρκης μαζί με τα χοτ-ντογκ. 

Η διαδικασία παρασκευής περιλαμβάνει ανάμιξη των υλικών έως ότου ληφθεί η εύπλαστη ζύμη. Τα μπέγκελ πλάθονται στην παραδοσιακή μορφή τους με την τρύπα στη μέση και βράζονται σε κατσαρόλα με νερό για 1-2 λεπτά. Στη συνέχεια στεγνώνονται, πασπαλίζονται με σπόρους ή σησάμη και ψήνονται σε φούρνο για 20-25 λεπτά, μέχρι να χρυσαφίσουν ή να ροδοκοκκινήσουν. Υπάρχει ποικιλία από ζύμες για τα μπέγκελ, όπως ολικής άλεσης ή σίκαλης.

## Συλλογή φωτογραφιών

Αρχείο:BAGEL&BAGEL.elm.jpg|Κατάστημα πώλησης μπέγκελ
Αρχείο:Bagel Bialy.JPG|Ποικιλία από μπέγκελ
Αρχείο:*this* is a bagel.jpg|Μπέγκελ με τυρί κρέμα και καπνιστό σολομό
Αρχείο:Pizza bagel 1.jpg|Μπέγκελ πίτσα
Αρχείο:Egg & potato bagel sandwich.JPG|Σάντουιτς με μπέγκελ, αυγά και πατάτα
Αρχείο:Raisin Cinnamon Bagel.jpg|Μπέγκελ με κανέλα και σταφίδες
Αρχείο:Bagel in Hong Kong McDonald's.jpg|Μπέγκελ από τα McDonald's του Χονγκ Κονγκ
Αρχείο:Smoked+Salmon+Bagel+-+NYC.jpg|Νεοϋορκέζικο μπέγκελ
Αρχείο:Bagels and Croissants (5891461464).jpg|Μπέγκελ και κρουασάν
Αρχείο:Mcdonald bagel.JPG|Μπέγκελ των McDonald's


## Παραπομπές


## Εξωτερικοί σύνδεσμοι

* Αφιέρωμα στην παρασκευή και σερβίρισμα μπέγκελ

Κατηγορία:Πολωνική κουζίνα
Κατηγορία:Σνακ
Κατηγορία:Φαγητό δρόμου
Κατηγορία:Ψωμιά
Κατηγορία:Αρτοσκευάσματα
Σούζαν Μπλέικλι

Η **Σούζαν Μπλέικλι** (αγγλικά: Susan  Blakely), (7 Σεπτεμβρίου 1949, Φρανκφούρτη), είναι Αμερικανίδα ηθοποιός και μοντέλο. Είναι γνωστή για τον ρόλο της στην μίνι τηλεσειρά του ABC του 1976, *Πλούσιος και φτωχός*, για το οποίο έλαβε τη Χρυσή Σφαίρα καλύτερης ηθοποιού δραματικής τηλεοπτικής σειράς. Η Μπλέικλι έχει επίσης εμφανιστεί σε ταινίες όπως: *[[Ο πύργος της κολάσεως]]* (1974), *[[Αναφορά προς τον επίτροπο]]* (1975), *[[Καπόνε (ταινία)|Καπόνε]]* (1975) και *[[Πτήσις Κονκόρντ - Απειλή στα 20.000 μέτρα]]* (1979).

## Βιογραφία

Η Σούζαν Μπλέικλι γεννήθηκε στη Φρανκφούρτη της Γερμανίας το 1948, από Αμερικανούς γονείς, την Μέρι Λουίζ, μια πρώην δάσκαλα τέχνης, και τον συνταγματάρχη Λάρι Μπλέικλι, έναν αξιωματικό του Αμερικανικού Στρατού. Μετά πήγε στο Πανεπιστήμιο του Τέξας στο Ελ Πάσο, έπειτα  μετακόμισε στη Νέα Υόρκη και σπούδασε υποκριτική με τον Γουόρεν Ρόμπερτσον, και τον Λι Στράσμπεργκ στο θεατράκι της γειτονιάς και αργότερα σπούδασε με τον Τσαρλς Κόνραντ στο Λος Άντζελες. Ξεκίνησε την επαγγελματική σταδιοδρομία ως μοντέλο το 1967 στο πρακτορείο Ford Modeling.

## Καριέρα
Η Μπλέικλι πήγε  στο Χόλυγουντ στις αρχές της δεκαετίας του 1970, και άρχισε να εμφανίζεται σε μικρούς ρόλους σε διάφορες ταινίες. Ο πρώτος σημαντικός ρόλος της ήταν της Πάτι Σίμονς  στην ταινία του 1974 *[[Ο πύργος της κολάσεως]]* μαζί με τον Στηβ ΜακΚουήν και τον Πολ Νιούμαν. Την επόμενη χρονιά, έπαιξε στην ταινία *[[Αναφορά προς τον επίτροπο]]* μαζί με τον Μάικλ Μοριάρτι και στη ταινία ''Καπόνε'' με τον Μπεν Γκαζάρα. Επίσης θα πάρει μέρος και στην ταινία *[[Πτήσις Κονκόρντ - Απειλή στα 20.000 μέτρα]]* με τον Αλέν Ντελόν. Η Σούζαν Μπλέικλι επαίξε ακόμη και σε τηλεοπτικές σειρές όπου βραβεύτηκε με μια Χρυσή Σφαίρα ως καλύτερη ηθοποιός σε τηλεοπτική δραματική σειρά.

## Προσωπική ζωή
Η Σούζαν Μπλέικλι θα παντρεύτει το 1969 τον δικηγόρο Τοντ Μέρερ, αλλά το ζευγάρι χώρισε  το 1977. Το 1982, η Μπλέικλι παντρεύτηκε τον σύμβουλο των μέσων ενημέρωσης και  διαχείρισης κρίσεων Στιβ Τζάφε, που είναι επίσης, κινηματογραφικός και τηλεοπτικός παραγωγός. Το 2003, η Μπλέικλι δημιούργησε μια σειρά κοσμημάτων από ημιπολύτιμους λίθους σε δικά της σχέδια.

## Φιλμογραφία
### Κινηματογράφος

### Τηλεόραση

## Παραπομπές


## Εξωτερικοί σύνδεσμοι

* Η  

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Ποδοσφαιρική Ένωση Σαξονίας

Η **Ποδοσφαιρική Ένωση Σαξονίας** (γερμανικά: *Sächsischer Fußball-Verband*, SFV) είναι διοικητικό όργανο όσον αφορά το άθλημα του ποδοσφαίρου στο γερμανικό κρατίδιο της Σαξονίας. Η έδρα της βρίσκεται στη Λειψία και είναι υπεύθυνη για τη διεξαγωγή των ποδοσφαιρικών διοργανώσεων του κρατιδίου, των πρωταθλημάτων όπως και του θεσμού του κυπέλλου. H SFV υπάγεται στη Βορειοανατολική Γερμανική Ποδοσφαιρική Ένωση και αποτελεί ένα από τα 21 μέλη της Γερμανικής Ποδοσφαιρικής Ομοσπονδίας.

## Ιστορία
Ξεκίνησε τη λειτουργία της στις 6 Οκτωβρίου 1990. Την περίοδο 1990–91 διεξήγαγε το πρώτο πρωτάθλημα ποδοσφαιρικών συλλόγων της Σαξονίας.

## Παραπομπές


## Eξωτερικοί σύνδεσμοι
* 
* 

Κατηγορία:Ποδόσφαιρο στη Γερμανία
Δάκτυλο κεφαλόποδου

Το **δάκτυλο** είναι η ακρινή περιοχή του πλοκαμιού κεφαλόποδου ή το πόδι καρκινοειδούς. Στα κεφαλόποδα, το δάκτυλο είναι στενή δομή με συχνά ασύμμετρη διάταξη μυζητήρων στην κοιλιακή περιοχή της παλάμης και έλλειψη ραχιαίας επιδερμίδας. Στα καρκινοειδή, το δάκτυλο είναι το έβδομο και τελικό τμήμα των θώρακικών εξαρτημάτων. Σε κάποια είδη από το δάκτυλο και τον πρόποδα σχηματίζεται μία δαγκάνα.

## Βιβλιογραφία

Κατηγορία:Κεφαλόποδα
Λίθος των Θυσιών

Ο **Λίθος των Θυσιών** (γαλλικά: *Pierre des Sacrifices*) είναι μεγάλιθος ευρισκόμενος στο Τονόν-λε-Μπαιν της Γαλλίας.

## Προέλευση

Ο συγκεκριμένος μεγάλιθος ήταν, αρχικά, ένας ασταθής ογκόλιθος, επί του οποίου είναι ορατές οπές.

## Τοποθεσία

Ο λίθος ευρίσκεται επί των όχθων της Λίμνης Λεμάν, στο Αντί-συρ-Λεμάν, εντός της κοινότητας του Τονόν-λε-Μπαιν, στον νομό της Άνω Σαβοΐας.

## Κατάταξη

Ο Λίθος των Θυσιών κατηγοριοποιήθηκε ως ιστορικό μνημείο στις 28 Ιανουαρίου 1907.

## Παραπομπές


Κατηγορία:Ιστορικά μνημεία στο Τονόν-λε-Μπαιν
Κατηγορία:Ασταθείς ογκόλιθοι
Κατηγορία:Γεωγραφία της Άνω Σαβοΐας
Κατηγορία:Ιστορικά μνημεία κατηγοριοποιημένα το 1907
Κατηγορία:Μεγαλιθικοί αρχαιολογικοί τόποι στην Άνω Σαβοΐα
Θυσιων
Κατηγορία:Μεγάλιθοι ιστορικά μνημεία στη Γαλλία